《将发益津留别江应雷二首 其二》
明代·卢龙云

旧业馀三径，幽居傍五渠。孤山时养鹤，濠濮久观鱼。

上国多鸳侣，承家有鹭车。箕裘看汝在，莫自托樵渔。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。